Þróun og staða gagnaversiðnaðarins á Íslandi : greining á þeim ytri og innri þáttum sem hafa áhrif á iðnaðinn
Á síðastliðnum árum hefur magn gagna aukist, meðal annars vegna tilkomu gervigreindar og þar sem sífellt stærri hluti daglegs lífs er færður yfir á stafrænt form. Eftirspurn eftir stafrænum lausnum hefur aukist og þar sem þessi gögn eru geymd í gagnaverum er því ljóst að gagnaverin eru komin til að vera. Mikið hefur verið horft til Íslands í tengslum við gagnaversiðnaðinn undanfarin ár vegna sérstöðu landsins. Tilgangur þessarar rannsóknarritgerðar er því að greina þróun og stöðu Íslands á alþjóðlegum gagnaversiðnaði. Sérstök áhersla var lögð á að skoða helstu innri og ytri þætti og áhrif þeirra á samkeppnishæfni Íslands í þessum iðnaði. Tekin voru viðtöl við fimm sérfræðinga á sviði gagnavera hjá fjórum ólíkum fyrirtækjum á Íslandi sem öll eiga það sameiginlegt að hafa mótað gagnaversiðnaðinn hér á landi. Einnig var skoðað hvaða hlutverki ímynd almennings af gagnaverum gegnir í mótun framtíðarmöguleika greinarinnar. Þessi hluti af rannsókninni var útbúinn með rafrænni spurningakönnun sem deilt var á samfélagsmiðlinum Facebook. Helstu niðurstöður rannsóknarinnar benda til þess að Ísland búi yfir ákveðnum veikleikum og ógnum, líkt og takmarkað framboð af raforku, sem gæti haft hindrandi áhrif á þróun í gagnaversiðnaðinum á Íslandi. Þrátt fyrir þessa veikleika kom í ljós að styrkleikar og tækifæri, eins og kalt loftslag og endurnýjanleg raforka, veita íslenskum gagnaverum samkeppnisforskot og styrkja stöðu Íslands á alþjóðlegum markaði. Þekking meðal almennings á starfsemi gagnavera er almennt lítil en bendir til að hún hafi batnað hægt með árunum. Því er þróun gagnaversiðnaðarins á Íslandi háð því að auka upplýsingagjöf og styrkja jákvæða ímynd meðal almennings. Ef þetta heppnast vel þá mun það skila þeim miklum árangri og eru þá talsverðir möguleikar til vaxtar fyrir gagnaversiðnaðinn. Lykilorð: Gagnaver, Gervigreind, SVÓT-greining, Raforka, Samkeppnisforskot.
Viðskiptafræði, Hagfræði, Gagnaver, Gervigreind, Raforka, Samkeppni, SVÓT greining
Networked Digital Library of Theses and Dissertations